|  |  |  |  |
| --- | --- | --- | --- |
|  | UDARAS CRAOLACHAIN NA hEIREANN |  |  |
| BROADCASTING  AUTHORITY  OF IRELAND |  |
|  |
|  |  |  |  |

A green circle with a white circle in the middle

Description automatically generated with low confidence

**SCÉIM URRAÍOCHTA AN BAI**

**TREOIR D’IARRATASÓIRÍ**

**Samhain 2022**

**RÉAMHRÁ**

Treoir atá sa doiciméad seo d’eagraíochtaí nó comhlachtaí gur mian leo iarratas a chur isteach i gcomhair maoinithe urraíochta ó Údarás Craolacháin na hÉireann (BAI). Sa treoir, clúdaítear na hábhair seo a leanas:

1. Maidir leis an BAI

2. Scéim Urraíochta an BAI

3. Iarratais incháilithe

4. Suim an mhaoinithe

5. Sonraí riachtanacha le haghaidh iarratais

6. Iarratas a chur isteach

7. Measúnú na n-iarratas

8. Cinntí

9. Ceanglais d’iarratais ar éirigh leo sa chomórtas

10. Saoráil Faisnéise

11. Cosaint Sonraí

Moltar d’iarratasóirí an treoir seo a léamh sula líonann siad agus sula gcuireann siad isteach an fhoirm iarratais ar urraíocht. Má tá aon cheist agat a bhaineann le hurraíocht, déan teagmháil le [sponsorship@bai.ie](mailto:sponsorship@bai.ie) nó glaoigh ar (01) 644 1200.

**Dáta Deiridh chun Iarratais a chur isteach**

Ní mór foirmeacha iarratais i bhfoirm PDF a chur chuig [sponsorship@bai.ie](mailto:sponsorship@bai.ie) faoin **12 meánlae Dé Céadaoin, 15 Nollaig. 2021**. Ní ghlacfaidh BAI le haon iarratas a bhíonn déanach nó neamhiomlán.

**1. MAIDIR LEIS AN BAI**

Bunaíodh [Údarás Craolacháin na hÉireann](https://www.bai.ie/ga/) (BAI) ar an 1 Deireadh Fómhair 2009 mar rialtóir neamhspleách do chraoltóirí raidió agus teilifíse in Éirinn. Leagtar síos sainchúraim an BAI san Acht Craolacháin 2009, ina measc tá réimse leathan cuspóirí agus feidhmeanna. Gach trí bliana, eisíonn an BAI Ráiteas Straitéise ina leagtar síos misean, fís agus luachanna na heagraíochta, mar aon le sraith téamaí straitéiseacha a bhfuil réimse cuspóirí straitéiseacha tánaisteacha ag dul leo. Seo a leanas na téamaí agus na cuspóirí straitéiseacha a luadh sa Ráiteas Straitéise [reatha](https://www.bai.ie/ga/maidir-linne/raiteas-strateise/) de chuid an BAI:

*Téama Straitéiseach 1: An Éagsúlacht agus an Iolracht a chur chun cinn*

1. Meáin chlosamhairc a chothú ina bhfuil meascán glórtha, tuairimí agus foinsí nuachta agus cúrsaí reatha, rud a chuireann leis an díospóireacht dhaonlathach agus an tsaoránacht ghníomhach in Éirinn.
2. An líon ábhar closamhairc cultúrtha a léirítear go speisialta do lucht éisteachta/féachana in Éirinn a mhéadú.
3. Tírdhreach a chothú sna meáin atá ionadaíoch ar, agus inrochtana d’éagsúlacht shochaí na hÉireann.
4. Cláir Ghaeilge den scoth a chothú agus a chur chun cinn

*Téama Straitéiseach 2: Ardchaighdeán Feabhais agus Cuntasachta a Bhaint Amach*

1. Rialáil chun earnáil chraolacháin freagrach agus cuntasach a chinntiú.
2. Ceannaireacht a léiriú san fhorbairt inbhuanaithe trí ardchaighdeáin maidir le cleachtais chomhshaoil, shóisialta agus rialachais a mhúnlú agus a chur chun cinn.
3. Timpeallacht oibre nuálach a chothú faoina dtugtar spreagadh, agus dúshláin do BAI chomh maith le forbairt a dhéanamh air chomh maith.

*Téama Straitéiseach 3: Cumarsáid agus Tionchar*

1. Díospóireacht phoiblí a chothú agus beartas a mhúnlú chun tírdhreach spreagúil, fuinniúil a éascú sna meáin.

*Téama Straitéiseach 4: Lucht Éisteachta/Féachana a chumasú*

1. Cur le tuiscint, rannpháirtíocht agus comhpháirteachas an phobail i dtírdhreach ina bhfuil síor-athruithe ag teacht chun cinn sna meáin.

*Téama Straitéiseach 5: Nuálaíochtaí agus Inbhuanaitheacht Earnála a fheabhsú*

1. Comhoibriú le páirtithe leasmhara chun tacú le feabhas a chur ar inbhuanaitheacht earnáil chlosamhairc na hÉireann.
2. An chruthaitheacht agus an nuálaíocht a spreagadh mar ghnéithe sainiúla sna hearnála closamhairc in Éirinn.
3. Díriú níos mó ar chruthaitheacht agus nuálaíocht i ngach réimse gníomhaíochta de chuid BAI.

**2. SCÉIM URRAÍOCHTA AN BAI**

Is é príomhchuspóir Scéim Urraíochta an BAI próifíl an BAI agus a chuid oibre a threisiú agus cur le cuspóirí straitéiseacha an BAI a bhaint amach. Reachtáiltear an Scéim Urraíochta ar bhonn bhliantúil nuair a chuireann an BAI glaoch amach i gcomhair iarratas i leith maoiniú urraíochta a fháil d’imeachtaí/ghníomhaíochtaí a reáchtálfar le linn na bliana ina dhiaidh sin.

Foilsíonn an BAI treoir urraíochta agus foirmeacha iarratais ar leith d’iarratasóirí. Fógraítear spriocdháta le haghaidh iarratais a chur isteach, de ghnáth, bíonn sé seo idir 3 agus 4 seachtainí ón dáta a bhfoilsítear an glaoch ar iarratais. I ndiaidh an spriocdháta, déanann an BAI measúnú ar na hiarratais, bunaithe ar na critéir a leagtar síos sa treoir d’iarratasóirí agus fógraítear na torthaí go gairid i ndiaidh an mheasúnaithe a bheith déanta.

Sainmhíníonn an BAI urraíocht mar:

*“deonachán in airgead nó “tacaíocht chomhchineáil” a thairgtear d’eagraíocht, nó do dhuine aonair, chun imeacht a reáchtáil, seirbhís a sholáthar nó tabhairt faoi ghníomhaíocht a thagann le cuspóirí straitéiseacha an BAI ar son tairbhe sonrach áirithe”.*

**3. IARRATAIS INCHÁILITHE**

Glacann an BAI le hiarratais i leith urraíochta d’imeachtaí agus gníomhaíochtaí meán, a thagann le cuspóirí straitéiseacha an BAI, agus a thabharfaidh deis don BAI a chuid oibre agus a chuspóirí straitéiseacha a chur chun cinn chun freastal ar lucht féachana/éisteacha ábhartha.

**Tabhair faoi deara le do thoil go bhfuil an Scéim Urraíochta seo dírithe ar urraíocht d’imeachtaí agus gníomhaíochtaí seachas ar urraíocht do na heagraíochtaí féin. Ina theannta sin, tabhair faoi deara nach dtairgtear maoiniú urraíochta chun scannáin a dhéanamh, nó cláir raidió nó teilifíse a dhéanamh**.

Ba cheart d’iarratais ar urraíocht bheith teoranta d’imeachtaí/ghníomhaíochtaí aonair, gné amháin nó gnéithe de chlár áirithe mar chuid d’imeacht atá níos mó nó de shraith imeachtaí/gníomhaíochtaí a bhfuil ceangal acu lena chéile agus a bheidh ar siúl le linn na bliana 2022. Ní mholtar d’iarratasóirí urraíocht a lorg do réimse imeachtaí/gníomhaíochtaí nach bhfuil aon cheangal eatarthu.

**4. SUIM AN MHAOINITHE**

Tá **suas le €150,000** ar fáil ón BAI faoin scéim urraíochta do 2022 ag brath ar líon agus caighdeán sásúil na n-iarratas agus faoi mar a thagann siad leis na cuspóirí straitéiseacha a luadh thuas.

Mar threoir i leith maoinithe aonair, bíonn an méid maoinithe urraíochta a chuirtear ar fáil, go ginearálta, d’iarratasóirí idir €1000 agus €10,000. Bronnfar suimeanna níos mó i gcásanna eisceachtúla, ag brath ar chineál agus ar thábhacht an imeachta ar leith.

**5. SONRAÍ RIACHTANACHA LE hAGHAIDH IARRATAIS**

Ní mór d’iarratasóirí foirm oifigiúil urraíochta ón BAI a líonadh isteach agus ní mór na sonraí seo a leanas bheith ar an bhfoirm:

* Sonraí an iarratasóra; ainm iomlán, seoladh, sonraí teagmhála fóin agus ríomhphoist.
* Dearbhú maidir le stádas an Iarratasóra/an Chonraitheora, lena
* n-áirítear cibé an bhfeidhmíonn sé/sí mar chuideachta chláraithe, eagraíocht nó mar ghnó duine aonair.
* Cúlra gairid an Iarratasóra/Chonraitheora agus ba cheart aon taithí maidir le heagrú imeachtaí/ gníomhaíochtaí cosúla a lua anseo.
* Cur síos ar an imeacht/ngníomhaíocht, mar aon le suíomh agus dátaí atá beartaithe.
* Míniú ar an nasc idir an imeacht/gníomhaíocht agus obair an BAI agus cén chaoi a dtagann an t-imeacht nó gníomhaíocht le cuspóir straitéiseach amháin ar a laghad de chuid an BAI, mar atá leagtha síos i [Ráiteas Straitéise an BAI](https://www.bai.ie/ga/maidir-linne/raiteas-strateise/)
* Buiséad iomlán an imeachta/na gníomhaíochta a lua agus a léiriú cén chaoi a n-úsáidfear maoiniú urraíochta an BAI.
* Sonraí maidir le haon mhaoiniú ó mhaoinitheoir eile, suim an mhaoinithe a bheidh i gceist anseo agus má tá an maoiniú sin faighte.
* Mínigh cén chaoi a ndéanfar margaíocht agus poiblíocht ar an imeacht/ngníomhaíocht agus cén chaoi a dtabharfar aitheantas d’urraíocht an BAI.
* **Más bhaineann sé le hábhar, féadfar a iarraidh ar iarratasóirí a thaispeáint conas a reáchtálfar an ghníomhaíocht/imeacht atá beartaithe de réir rialacha sláinte poiblí agus srianta atá i bhfeidhm mar gheall ar Covid-19, agus cuntas a thabhairt ar aon teagmhais atá á mbreithniú ina leith seo**.

**6. IARRATAS A CHUR ISTEACH**

Ba cheart foirmeacha iarratais comhlánaithe a sheoladh isteach i bhfoirm **PDF** chuig [sponsorship@bai.ie](mailto:sponsorship@bai.ie) faoi **mheánlae Dé Céadaoin, an 15 Nollaig 2021.** Ní ghlacfar le hiarratais atá déanach nó neamhiomlán. Tá foirmeacha iarratais le fáil [anseo](https://www.bai.ie/ga/craoltoireacht/maoiniu-forbairt/#al-block-5). Tabhair faoi deara go gcaithfear iarratais a shábháil ar ríomhaire. Ní féidir foirmeacha iarratais a líontar ar amharcóir PDF ar bhrabhsálaí idirlín a uaslódáil.

**7. MEASÚNÚ NA nIARRATAS**

Úsáidfear na critéir seo a leanas chun measúnú a dhéanamh ar na hiarratais incháilithe:

|  |  |  |
| --- | --- | --- |
| **Critéir mheasúnaithe** | **Marcanna ar fáil%** | **Íos-scór riachtanach** |
| 1. Tagann le cuspóirí straitéiseacha an BAI a bhaint amach | 50 | 30 |
| 1. Luach ar airgead | 30 | 18 |
| 1. Réalaíoch, indéanta, tagairt do dhea-thaithí | 20 | 12 |
| **Iomlán** | **100%** | **-** |

Déanfar measúnú straitéiseach ar iarratais chomh maith, ag tabhairt na nithe seo a leanas san áireamh:

1. An réimse cuspóirí straitéiseacha de chuid an BAI a dtacóidh na himeachtaí/gníomhaíochtaí urraithe seo leo;
2. Éagsúlacht an lucht féachana/éisteacha a ndéanfaidh na himeachtaí/ gníomhaíochtaí urraithe seo freastal orthu;
3. Éagsúlacht na meán (raidió/teilifís/scannán) agus na n-earnálacha (tráchtála/pobail/seirbhíse poiblí) a chuirfear chun cinn de bharr na n-n-imeachtaí/gníomhaíochtaí urraithe; agus,
4. Éagsúlacht na seánraí/formáidí (amhail drámaí, cláir faisnéise, saothair bheochana, srl.) a gcruthóidh na himeachtaí/gníomhaíochtaí poiblíocht dóibh.

Tabhair faoi deara, nach gciallaíonn sé go bhfaighfear maoiniú urraíochta an babhta seo má fuarthas maoiniú i mbabhtaí roimhe seo.

**8. CINNTÍ MAIDIR LE MAOINIÚ**

Cuirfidh an BAI iarratasóirí ar an eolas faoin ar éirigh leo maoiniú a fháil do bhabhta 2022, nó nár éirigh, i mí Eanáir 2022.

**9. CEANGLAIS AR IARRATAIS AR ÉIRIGH LEO SA CHOMÓRTAS**

**Conradh:** D’fhonn aon tairiscint do mhaoiniú urraíochta a chinntiú, ní mór d’iarratasóirí glacadh leis an tairiscint do mhaoiniú urraíochta go foirmiúil agus conradh maoinithe a aontú le BAI laistigh de na spriocanna ama a leagann an BAI síos agus ní mór de seo a bheith déanta **roimh an dáta a bhfuil an t-imeacht nó an**

**ghníomhaíocht urraithe beartaithe**. Is féidir téarmaí agus coinníollacha samplacha a fháil ar shuíomh gréasáin BAI [anseo](https://www.bai.ie/ga/craoltoireacht/maoiniu-forbairt/#al-block-5)**.**

**Tarraingt anuas an mhaoinithe:** De ghnáth, íoctar maoiniú bliantúil ina dhá chuid agus aontaítear an céatadán den mhaoiniú a íoctar sa dá chuid le linn an phlé ar théarmaí an chonartha idir an t-iarratasóir agus BAI. De ghnáth, íoctar idir 50% agus 70% den mhaoiniú sa chéad chuid.

**Cuntas Bainc:** Seolfar maoiniú urraíochta chuig **cuntas bainc ar leith** don imeacht/ghníomhaíocht atáthar a mhaoiniú.

**Cuntasaíocht:** I gcomhréir le conradh urraíochta an BAI, ní mór d’iarratasóirí a n-éiríonn leo sa chomórtas an córas cuntasaíochta MTS 45 a úsáid agus iad ag ullmhú na ráitis chostais chríochnaitheacha don imeacht/ghníomhaíocht atáthar a mhaoiniú. Ní eiseofar an chuid dheireanach den mhaoiniú gan é seo a bheith déanta. Tá treoir maidir leis an gcóras cuntasaíochta MTS 45 ar fáil [anseo.](https://www.bai.ie/ga/craoltoireacht/maoiniu-forbairt/#al-block-5)

**Imréiteach Cánach:** Sula n-eiseofar aon mhaoiniú urraíochta, ní mór d’iarratasóirí a n-éiríonn leo sa chomórtas a n-uimhir rochtana cánach agus a n-uimhir thagartha cánach a sheoladh chuig an BAI chun a léiriú go bhfuiltear ag comhlíonadh a gcuid dualgas cánach.

**Cáin Bhreisluacha (VAT):** Is é tuairim an BAI gur mar a chéile urraíocht agus fógraíocht sa chaoi is go bhfaigheann an BAI sochar so-aitheanta as ucht maoiniú urraíochta a chur ar fáil do thograí. Dá bharr sin, ní mór d’iarratasóirí atá cláraithe do cháin bhreisluacha a íoc, sonraisc do cháin bhreisluacha a sheoladh chuig an BAI d’fhonn an maoiniú urraíochta a fháil.

**10. SAORÁIL FAISNÉISE**

Déanfaidh an BAI cinnte de go gcoinneofar faoi rún aon fhaisnéis a sholáthraítear dó sna hiarratais do mhaoiniú urraíochta, i gcomhréir le ceanglais dlí an BAI, ina measc, ceanglais de réir an Achta um Shaoráil Faisnéise, 2014. Iarrtar ar iarratasóirí a machnamh a dhéanamh faoin bhfaisnéis a sholáthraíonn siad san fhoirm iarratais, m.sh. murar cheart an fhaisnéis sin a roinnt de bharr an ábhair atá ann, agus ba chóir tagairt a dhéanamh d’fhaisneis dá leithéid sin agus cén chúis atá ag an iarratasóir gan an fhaisnéis sin a roinnt. Pléifidh BAI aon fhaisnéis íogair le hiarratasóirí sula ndéanfar aon chinneadh maidir le hiarratas ar fhaisnéis faoin Acht um Shaoráil Faisnéise. Má tá iarratasóirí den bharúil nach bhfuil aon fhaisnéis íogair ina n-iarratas, ansin ba cheart dóibh ráiteas a dhéanamh chun é sin a dheimhniú. D’fhéadfaí an fhaisnéis sin a roinnt mar fhreagra ar iarratas um Shaoráil Faisnéise.

**11. COSAINT SONRAÍ**

Tá an BAI faoi cheangal ag gach dlí náisiúnta ábhartha agus ag dlíthe, rialacháin agus treoirlínte an AE do chosaint sonraí, san áireamh tá; Rialacháin (an AE) 2016/679 maidir le daoine a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena dTreoir Aisghairme 95/46/CE (An Rialachán Ginearálta maidir le Cosaint Sonraí) agus aon treoirlínte agus cóid chleachtais a eisíonn Oifig an Choimisinéara um Chosaint Sonraí nó aon údarás faireacháin eile um chosaint sonraí in Éirinn, ó am go ham.

Beidh an BAI ina rialaitheoir sonraí (ag teacht le sainmhíniú an téarma ‘Rialaitheoir Sonraí’ de réir na nAchtanna um Chosaint Sonraí) maidir le haon sonraí pearsanta (ag teacht le sainmhíniú an téarma ‘Sonraí pearsanta’ de réir na nAchtanna um Chosaint Sonraí) gur ghá a sholáthar le hiarratais do mhaoiniú urraíochta.

Mar rialaitheoir sonraí, ní mór don iarratasóir a dheimhniú i scríbhinn go bhfuil cead aige sonraí pearsanta gach duine is ábhar do na sonraí (ag teacht le sainmhíniú an téarma ‘duine is ábhar do na sonraí’ de réir na nAchtanna um Chosaint Sonraí) a phróiseáil, iad a roinnt leis an BAI, leis an bpainéal measúnaithe chun pairt a ghlacadh sa Scéim Urraíochta seo NÓ go bhfuil bunús dlíthiúil ag an iarratasóir maidir le sonraí pearsanta den chineál sin a sholáthar don BAI chun páirt a ghlacadh sa Scéim Urraíochta seo.

**--CRÍOCH--**